
( 1 ) 

Μετονομασία της Σχολής Νομικών και Οικονομικών Επι¬ 
στημών του Αριστοτελείου Πανεπιστημίου Θεσσαλο¬ 
νίκης 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 50 παρ. 3 και 6 παρ. 6 του ν. 1268/82 «Για 
τη δομή και λειτουργία των Ανώτατων Εκπαιδευτικών Ι¬ 
δρυμάτων», (Α’ 87), όπως η τελευταία αυτή διάταξη τρο¬ 
ποποιήθηκε με το άρθρο 48 παρ. 1 του ν. 1404/83 «Δομή 


και λειτουργία των Ανωτάτων Τεχνολογικών Ιδρυμάτων» 
(Α’ 173) και αντικαταστάθηκε με το άρθρο 15 παρ. 2α του 
ν. 2640/98 (Α’206). 

β) του άρθρου 15 παρ.2 εδ.(θ) του ν. 2817/2000 (Α’ 78). 

γ) Του άρθρου 29Ατου Ν. 1558/85 (Α’ 37) όπως αυτό 
προσετέθη με το άρθρο 27 του ν. 2081/92 (Α' 154) και τρο¬ 
ποποιήθηκε με το άρθρο 1 παρ. 2ατου Ν. 2469/97 (Α’ 38). 

δ) Της απόφασης του Πρωθυπουργού και της Υπουρ¬ 
γού Εσωτερικών Δημόσιας Διοίκησης και Αποκέντρωσης 
ΔΙΔΚ/Φ.1 /2/11187/12.5.2000, «Ανάθεση αρμοδιοτήτων 
στους Υφυπουργούς Εσωτερικών, Δημόσιας Διοίκησης 
και Αποκέντρωσης Λεωνίδα Τζανή και Κων/νο Κάίσερλή 
(Β' 630)». 

ε) Της απόφασης του Πρωθυπουργού και του Υπουρ¬ 
γού Οικονομικών 1039386/441/Α0006/21.4.2000 «Ανάθε¬ 
ση αρμοδιοτήτων του Υπουργού Οικονομικών στους Υ¬ 
φυπουργούς Οικονομικών» (Β’ 571). 

2. Τη γνώμη της Συγκλήτου του Αριστοτελείου Πανεπι¬ 
στημίου Θεσσαλονίκης (συνεδρίαση αρ. 2712/ 
12 . 1 . 2000 ). 

3. Το γεγονός ότι δεν γνωμοδότησε το Συμβούλιο Ανώ¬ 
τατης Παιδείας αν και ζητήθηκε η γνώμη του με το αρ. Β1/ 
45/ 7.2.2000 έγγραφο του Υπουργού Εθνικής Παιδείας 
και Θρησκ/των και ότι έχει παρέλθει άπρακτη η προθε¬ 
σμία που ορίζουν οι διατάξεις του άρθρου 50 παρ. 3 του ν. 
1268/ 82. 

4. Το γεγονός ότι από τις διατάξεις του διατάγματος αυ¬ 
τού, δενπροκαλείται δαπάνη σε βάρος του κρατικού προ¬ 
ϋπολογισμού και 

5. Την 459/2000 γνωμοδότηση του Συμβουλίου της Επι¬ 
κράτειας με πρόταση του Υπουργού Εθνικής Παιδείας και 
Θρησκευμάτων και των Υφυπουργών Εσωτερικών, Δημό¬ 
σιας Διοίκησης και Αποκέντρωσης και Οικονομικών, απο¬ 
φασίζουμε: 

Άρθρο 1 
Μετονομασία 

1. Η κατά τις διατάξεις των άρθρων 1 και 4 του π.δ. 
130/83 (Α’ 57) Σχολή Νομικών και Οικονομικών Επιστημών 
του Αριστοτελείου Πανεπιστημίου Θεσσαλονίκης μετο¬ 
νομάζεται σε Σχολή Νομικών Οικονομικών και Πολιτικών 
Επιστημών. 

2. Η μετονομαζόμενη Σχολή μετά την ένταξη σε αυτήν 

του Τμήματος Πολιτικών Επιστημών σύμφωνα με τα ορι¬ 
ζόμενα στη παρ. 1 εδάφ. γ’ του άρθρου 1 του π.δ. 203/99 
(Α’ 79) συγκροτείται από τα εξής Τμήματα: 
α) Νομικής 

β) Οικονομικών Επιστημών 
γ) Πολιτικών Επιστημών 

Άρθρο 2 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 10 Απριλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠΟΥΡΓΟΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΛΕΩΝΙΔΑΣ ΤΖΑΝΗΣ ΓΕΩΡΓΙΟΣ ΔΡΥΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 


ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 88 

( 2 ) 

Ίδρυση διατμηματικού εργαστηρίου στη Σχολή Κοινωνι¬ 
κών Επιστημών του Πανεπιστημίου Κρήτης και καθο¬ 
ρισμός του εσωτερικού του κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις: 

α) του άρθρου 50 παρ. 1 και 7 παρ. 5 του ν. 1268/1982 
(Α' 87) όπως η τελευταία αυτή διάταξη τροποποιήθηκε με 
το άρθρο 48, παρ. 2 του ν. 1404/83 (Α' 173). 
β) του άρθρου 22 παρ. 3 του ν. 2362/1995 (Α' 247) 
γ) του άρθρου 1 περιπτ. II του π.δ. 55/1996 (Α'48) 
δ) της απόφασης του Πρωθυπουργού και του Υπουρ¬ 
γού Οικονομικών αρ. 1039386/441/Α0006/21.4.2000 «Α¬ 
νάθεση αρμοδιοτήτων Υπουργού Οικονομικών στους Υ¬ 
φυπουργούς Οικονομικών» (Β' 571). 

ε) του άρθρου 29 Ατού ν. 1558/85 (Α' 137), όπως αυτό 
προσετέθη με το άρθρο 27 του ν.2081/1992 και τροπο¬ 
ποιήθηκε με το άρθρο 1 παρ. 2α του ν. 2469/97 (Α'38). 

2) Τη γνώμη της Γ ενικής Συνέλευσης της Σχολής Κοι¬ 
νωνικών Επιστημών του Πανεπιστημίου Κρήτης (συνε¬ 
δρίαση 4η/29.3.2000) 

3) Το γεγονός ότι από την εφαρμογή των διατάξεων του 
παρόντος διατάγματος προκαλείται ετησίως δαπάνη ύ¬ 
ψους 500.000 δρχ. η οποία κατά το τρέχον οικονομικό έ¬ 
τος περιορίζεται στο ποσό των 200.000 δρχ. και θα βαρύ¬ 
νει τον Προϋπολογισμό του Πανεπιστημίου Κρήτης (ΚΑΕ 
4121) του οποίου οι εγγεγραμμένες πιστώσεις επαρκούν. 
Κατά την επόμενη πενταετία, η ανωτέρω δαπάνη θα κα¬ 
λύπτεται κατά ένα μέρος από τα έσοδα των εργαστηρίων 
κατά τα ειδικότερα προβλεπόμενα στο άρθρο 7 του πα¬ 
ρόντος διατάγματος κατά δε το υπόλοιπο αυτής από πι¬ 


στώσεις του ανωτέρω Προϋπολογισμού χωρίς αύξηση 
της κρατικής επιχορήγησης προς το Πανεπιστήμιο Κρή¬ 
της 

4) Την αρ. 515/2000 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παιδεί¬ 
ας και θρησκευμάτων και του Υφυπουργού Οικονομικών, 
αποφασίζουμε: 

Άρθρο 1 

Ίδρυση - αντικείμενο 

Ιδρύεται στη Σχολή Κοινωνικών Επιστημώντου Πανεπι¬ 
στημίου Κρήτης εργαστήριο με την επωνυμία «Κέντρο 
Ευρωπαϊκών Σπουδών και Ερευνών» (ΚΕΣΕ) (ΟθπΙγθ Ιογ 
ΕυΓορθΗΠ δΐυάίθε επά ΒθεθεάΙτ) (0Ε5Β) το οποίο εξυπη¬ 
ρετεί εκπαιδευτικές και ερευνητικές ανάγκες στα γνωστι¬ 
κά αντικείμενα της ευρωπαϊκής ενοποίησης και ευρύτερα 
των ευρωπαϊκών σπουδών και ερευνών (και στις τέσσερις 
αλληλένδετες εκφάνσεις: οικονομική, κοινωνική, ψυχο¬ 
λογική και πολιτική) που διδάσκονται στα Τμήματα της 
Σχολής. 

Άρθρο 2 
Αποστολή 

Αποστολή του εργαστηρίου είναι: 

α. Η κάλυψη σε προπτυχιακό και μεταπτυχιακό επίπεδο 
των διδακτικών αναγκών των τμημάτων που συγκροτούν 
τη Σχολή Κοινωνικών Επιστημών, καθώς και άλλων Τμη¬ 
μάτων του Πανεπιστημίου Κρήτης σε θέματα που εμπί¬ 
πτουν με τα γνωστικά αντικείμενα του εργαστηρίου. 

β. Η συνεργασία με κέντρα ερευνών και ακαδημαϊκά Ι¬ 
δρύματα της ημεδαπής και αλλοδαπής, με συναφείς στό¬ 
χους. 

γ. Η οργάνωση σεμιναρίων, συμποσίων, συνεδριάσεων, 
διαλέξεων, καθώς και η πραγματοποίηση δημοσιεύσεων 
και εκδόσεων. 

δ. Η παροχή υπηρεσιών κατά τα προβλεπόμενα στο π.δ. 
159/1984 (Α' 53). 

Άρθρο 3 
Προσωπικό 

Το εργαστήριο στελεχώνεται από μέλη Διδακτικού Ε¬ 
ρευνητικού Προσωπικού (ΔΕΠ) των Τμημάτων που συ¬ 
γκροτούν τη Σχολή Κοινωνικών Επιστημών του Πανεπι¬ 
στημίου Κρήτης των οποίων το γνωστικό αντικείμενο της 
θέσης τους, εμπίπτει στα ερευνητικά ενδιαφέροντα του 
εργαστηρίου από μέλη του Ειδικού Τεχνικού Εργαστη¬ 
ριακού Προσωπικού (ΕΤΕΠ) καθώς και από μέλη του λοι¬ 
πού επιστημονικού προσωπικού και του διοικητικού προ¬ 
σωπικού που τοποθετούνται στο εργαστήριο με τη διαδι¬ 
κασία των άρθρων 4 παρ. 1 (δ) του ν. 2083/92 (Α’ 159) και 
13 παρ. 3βτου ν. 2817/00 (Α’ 78) αντίστοιχα. 

Άρθρο 4 

Διοίκηση - Αρμοδιότητες 

1. Το εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ.Ε.Π.) των συνεργαζο- 
μένων τμημάτων της Σχολής Κοινωνικών Επιστημών που 
ορίζεται από τη Γ ενική Συνέλευση της ως άνω Σχολής με 
τη διαδικασία του άρθρου 28 παρ. 22 του ν. 2083/92. 

2.0 διευθυντής έχει τις αρμοδιότητες που ορίζει το άρ¬ 
θρο 7 του ν. 1268/1982 (Α 87) μεταξύ των οποίων περί- 

λαμβάνονται ο συντονισμός του διδακτικού (προπτυχια- 
κού-μεταπτυχιακού) και ερευνητικού έργου του εργαστη¬ 
ρίου, η κατάρτιση και υποβολή στη Γενική Συνέλευση της 
Σχολής Κοινωνικών Επιστημών του ετήσιου προγράμμα¬ 
τος λειτουργίας του εργαστηρίου και η μέριμνα για την 
τήρησή του, η μέριμνα για τη στελέχωσή του με το ανα¬ 
γκαίο προσωπικό, η μέριμνα για την οικονομική διαχείρι¬ 
ση των εσόδων του, η μέριμνα για την κατανομή των χώ¬ 
ρων του, η εισήγηση για τον ορισμό υπευθύνων για τα α¬ 
ναλώσιμα υλικά και τον κινητό εξοπλισμό, η υπογραφή 
κάθε εγγράφου και γενικά η ευθύνη για την ομαλή και α¬ 
πρόσκοπτη λειτουργία του. 

Άρθρο 5 
Λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα μετον κανονισμό του πανεπιστημίου. 
Το ωράριο εργασίας του προσωπικού είναι αυτό που προ- 
βλέπεταιγια κάθε κατηγορία, σύμφωνα με τον εσωτερικό 
κανονισμό λειτουργίας του πανεπιστημίου. 

2. Ο διευθυντής ενημερώνεται πριν από την διεξαγωγή 
κάθε εργασίας, που γίνεται στο εργαστήριο, στα πλαίσια 
ερευνητικού προγράμματος ή άλλου έργου, που έχει α- 
ποφασιστεί και καθορίζει μέσα στα πλαίσια της αποστο¬ 
λής του εργαστηρίου τις προτεραιτότητες στην χρησιμο¬ 
ποίηση οργάνων και χώρων, σε περίπτωση που δεν υπάρ¬ 
χει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, την χρησιμοποίηση οργάνων 
καιυλικώνπου ανήκουν σ'αυτό, και την παραμονή των ερ¬ 
γαζομένων (προσωπικού, φοιτητών, επισκεπτών), στους 
χώρους του. 

4. Η χρησιμοποίηση ειδικών οργάνωντων εργαστηρίων, 
επιτρέπεται στο προσωπικό ή άλλους ερευνητές που έ¬ 
χουν ειδική επί των οργάνων αυτών, εκπαίδευση και ε¬ 
ξουσιοδότηση. Κινητά όργανα και σκεύη τα οποία παρα- 
δίδονται για την διεξαγωγή εργασιών, επιστρέφονται με¬ 
τά τη χρησιμοποίησή τους, στην κατάσταση που είχαν 
παραδοθεί. 

5. Με εισήγηση του διευθυντή στα αρμόδια όργανα του 
ιδρύματος, είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη¬ 
ριότητες του εργαστηρίου (άρθρο 18 του ν. 1268/82). 

Άρθρο 6 
Εγκατάσταση 

Το εργαστήριο εγκαθίσταται σε χώρους του πανεπι¬ 
στημίου. Χώροι του εργαστηρίου είναι εκείνοι στους ο¬ 
ποίους εκτελούνται δραστηριότητες συναφείς με την α¬ 
ποστολή του, συμπεριλαμβανομένων και των ειδικών ε¬ 
γκαταστάσεων με τον τεχνικό εξοπλισμό, για τη 
διενέργεια των ερευνητικών προγραμμάτων. Χώροι θεω¬ 
ρούνται επίσης το γραφείο του διευθυντή, καθώς και κά¬ 
θε άλλος χώρος που διατίθεται για τη λειτουργία του. 
Στους χώρους εγκατάστασης, υπάρχει πινακίδα με τον 
τίτλο του εργαστηρίου. 

Άρθρο 7 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Τη διάθεση ερευνητικών ή εν γένει επιστημονικών 


προϊόντων. 

γ. Την παροχή υπηρεσιών σύμφωνα με το άρθρο 4 
παρ.3τουπ.δ. 159/1984(Α 53). 

δ. Τις πιστώσεις που διατίθενται από τα τμήματα που 
συγκροτούν τη Σχολή Κοινωνικών Επιστημών με τη διαδι¬ 
κασία του άρθρου 4 παρ. Ιε'του ν. 2083/1992 (ΑΊ59). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 
στ. Τις κληρονομιές, τις δωρεές και κληροδοσίες που 
καταλείπονται στο Πανεπιστήμιο Κρήτης για τους σκο¬ 
πούς του εργαστηρίου. 

Άρθρο 8 

Τηρούμενα βιβλία 

Για τις ανάγκες του εργαστηρίου, τηρούνται τα ακό¬ 
λουθα βιβλία και στοιχεία: 

-Βιβλίο πρωτοκόλλου, 

-Βιβλίο περιουσιακών στοιχείων 
-Φάκελος οικονομικών στοιχείων για κάθε έτος 
-Κατάλογος επιστημονικών βιβλίων, περιοδικών και ορ¬ 
γάνων 

-Αρχείο ερευνητικών προγραμμάτων 
Κάθε άλλο βιβλίο ή στοιχεία που προβλέπεται από την ι- 
σχύουσα νομοθεσία, ή κρίνεται απαραίτητο για το εργα¬ 
στήριο, ύστερα από απόφαση του Διευθυντή. 

Στον Υπουργό Εθνικής Παιδείας και Θρησκευμάτων, α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 10 Απριλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ Δ. ΕΥΘΥΜΙΟΥ 


ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΟ. 89 

(3) 

Ίδρυση Εργαστηρίου Κοινωνιολογίας της Εκπαίδευσης 
στο Παιδαγωγικό Τμήμα Προσχολικής Εκπαίδευσης 
της Σχολής Επιστημών του Ανθρώπου του Πανεπιστη¬ 
μίου Θεσσαλίας και καθορισμός του εσωτερικού του 
κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1 .Των άρθρων 50 παρ. 1 και 7 παρ. 5 του Ν. 1268/1982 
«Δομή και λειτουργία των Ανωτάτων Εκπαιδευτικών Ιδρυ¬ 
μάτων» (Α' 87) όπως η τελευταία αυτή διάταξη τροποποι¬ 
ήθηκε με το άρθρο 48 παρ. 2 του Ν. 1404/1983 «Δομή και 
λειτουργία των Τεχνολογικών Εκπαιδευτικών Ιδρυμάτων» 
(Α' 173), 

2. Του άρθρου 4 παρ. 1 εδ. γτου ν. 2083/1992, «Εκσυγ¬ 
χρονισμός της Ανωτάτης Εκπαίδευσης» (Ά159), 

3. Του άρθρου 29Ατου Ν. 1558/1985 όπως αυτό προ- 
σετέθη με το άρθρο 27 του Ν. 2081/1992 «Κυβέρνηση και 
Κυβερνητικά όργανα» (Α' 154) και τροποποιήθηκε με το 
άρθρο 1 παρ. 2ατου Ν. 2469/1997 «Περιορισμός και βελ- 

τίωση της αποτελεσματικότητας των κρατικών δαπανών 
και άλλες διατάξεις» (Α' 38), 

4. Του άρθρου 22 παρ. 3 του Ν. 2362/1995 «Περί δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (Α'247), 

5. Τις διατάξεις του άρθρου 1 περ. ιιτου Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α' 48), 

6. Της αρ. 1039386/441/Α0006/21.4.2000 Απόφασης 
του Πρωθυπουργού και του Υπουργού Οικονομικών «Α¬ 
νάθεση αρμοδιοτήτων στους Υφυπουργούς Οικονομι¬ 
κών» (Β'571) 

7. Τη γνώμη της Γενικής Συνέλευσης του Παιδαγωγικού 
Τμήματος Προσχολικής Εκπαίδευσης (συνεδρίαση : 
34/23.2.2000). 

8. Το γεγονός ότι από την εφαρμογή των διατάξεωντου 
παρόντος διατάγματος προκαλείται ετήσια δαπάνη ύ¬ 
ψους 1.000.000 δρχ. για τα λειτουργικά έξοδα του ιδρυο- 
μένου εργαστηρίου, η οποία θα βαρύνει τον προϋπολογι¬ 
σμό του Πανεπιστημίου Θεσσαλίας (ΚΑΕ 4121). 

Η ανωτέρω δαπάνη θα ανέλθει κατά το οικονομικό έτος 
2001 στο ύψος των 6.000.000 δραχμών και θα αντιμετω- 
πισθεί από τις πιστώσεις που θα εγγραφούν στον ανωτέ¬ 
ρω προϋπολογισμό. 

Κατά την επόμενη πενταετία μέρος της ανωτέρω δαπά¬ 
νης αναμένεται να εξοικονομηθεί από ίδιους πόρους του 
εργαστηρίου κατάταπροβλεπόμενα στο άρθρο 6του πα¬ 
ρόντος διατάγματος χωρίς αύξηση της κρατικής επιχο¬ 
ρήγησης προς το Πανεπιστήμιο Θεσσαλίας κατά δε το υ¬ 
πόλοιπο μέρος της, η εν λόγω δαπάνη, θα καλύπτεται α¬ 
πό τις πιστώσεις που θα εγγράφονται στον ανωτέρω 
Προϋπολογισμό. 

9. Την αριθμ. 11/2001 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και Θρησκευμάτων και του Υφυπουργού Οικονομι¬ 
κών, αποφασίζουμε: 

Άρθρο 1 

Ίδρυση 

Ιδρύεται στο Παιδαγωγικό Τμήμα Προσχολικής Εκπαί¬ 
δευσης της Σχολής Επιστημών του Ανθρώπου του Πανε¬ 
πιστημίου Θεσσαλίας, Εργαστήριο Κοινωνιολογίας της 
Εκπαίδευσης το οποίο καλύπτει διδακτικές και ερευνητι¬ 
κές ανάγκες σε θέματα που αφορούν τη μελέτη και έρευ¬ 
να: 

-Του εκπαιδευτικού συστήματος ως κοινωνικού θε¬ 
σμού. 

-Του παιδαγωγικού μηχανισμού ο οποίος επιλέγει και 
συγκροτεί τη σχολική γνώση και τις σχολικές πρακτικές. 

-Των κοινωνικών παραδοχών που είναι ενσωματωμένες 
στις διαδικασίες συγκρότησης της σχολικής γνώσης και 
των σχολικών πρακτικών. 

-Των ιδεολογικών εξαρτήσεων της παιδαγωγικής επι¬ 
στημονικής γνώσης. 

-Της σχέσης του εκπαιδευτικού θεσμού με την οικονο¬ 
μία και την παραγωγική διαδικασία. 

-Της κοινωνικής σύνθεσης του μαθητικού πληθυσμού 
της Θεσσαλίας, καθώς και των συνεπειών που η σύνθεση 
αυτή δημιουργεί στην εκπαιδευτική διαδικασία. 

Άρθρο 2 


Αποστολή 

Το εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Παιδα¬ 
γωγικού Τμήματος Προσχολικής Εκπαίδευσης του Πανε¬ 
πιστημίου Θεσσαλίας καθώς και άλλων τμημάτων του 
Πανεπιστημίου Θεσσαλίας σε θέματα που εμπίπτουν στα 
αντικείμενα δραστηριότητας του εργαστηρίου όπως αυ¬ 
τά προσδιορίζονται στο άρθρο 1 του παρόντος. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες κατά τα προβλε- 
πόμενα στο Π.Δ. 159/1984 «Προϋποθέσεις παροχής υπη¬ 
ρεσιών από τα Πανεπιστημιακά εργαστήρια σε ιδιώτες 
και κάθε νομικής μορφής οργανισμούς» (Α' 53). 

Άρθρο 3 
Προσωπικό 

Το προσωπικό του εργαστηρίου αποτελείται από τα μέλη 
του Διδακτικού Ερευνητικού Προσωπικού (Δ.Ε.Π.) του Παι¬ 
δαγωγικού Τμήματος Προσχολικής Εκπαίδευσης που το 
γνωστικό αντικείμενο της θέσης που κατέχουν εμπίπτει στα 
διδακτικά και ερευνητικά ενδιαφέροντα του εργαστηρίου, 
από μέλη του Ειδικού Τεχνικού Εργαστηριακού Προσωπι¬ 
κού (Ε.Τ.Ε.Π.) καθώς και από μέλη του λοιπού επιστημονι¬ 
κού προσωπικού και του διοικητικού προσωπικού που το¬ 
ποθετούνται στο εργαστήριο με τη διαδικασία των άρθρων 
4 παρ. 1 (δ) του Ν. 2083/1992 (Α' 159) και 13 παρ. 3βτου ν. 
2817/2000 « Εκπαίδευση των ατόμων με ειδικές εκπαιδευτι¬ 
κές ανάγκες και άλλες διατάξεις» (Α' 78) αντίστοιχα. 

Άρθρο 4 

Διοίκηση-Αρμοδιότητες 

1. Το εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ.Ε.Π.) του Παιδαγωγι¬ 
κού Τμήματος Προσχολικής Εκπαίδευσης στο Πανεπι¬ 
στήμιο Θεσσαλίας που ορίζεται με τη διαδικασία του άρ¬ 
θρου 28 παρ. 22 του Ν.2083/1992. 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχια- 
κού-μεταπτυχιακού) και ερευνητικού έργου του εργαστη¬ 
ρίου, η κατάρτιση και υποβολή στη Γενική Συνέλευση του 
Τμήματος του ετήσιου προγράμματος λειτουργίας του ερ¬ 
γαστηρίου και η μέριμνα για την τήρησή του, η μέριμνα για 
τη στελέχωση, την οικονομική διαχείριση και την κατανομή 
τωνχώρωντου εργαστηρίου, η εισήγηση στη Γενική Συνέ¬ 
λευση του Τμήματος για τον ορισμό των υπευθύνων για τα 
αναλώσιμα υλικά και τον κινητό εξοπλισμό και η υπογραφή 
κάθε εγγράφου που διακινεί το εργαστήριο. 

Άρθρο 5 

Εγκατάσταση-λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου 

Θεσσαλίας και σε χώρους που παραχωρούνται σ’ αυτό 
για την εγκατάσταση των οργάνων και του λοιπού τεχνι¬ 
κού εξοπλισμού που είναι αναγκαίος για τη διενέργεια 
των εργαστηριακών ασκήσεων και των ερευνητικών προ¬ 
γραμμάτων. Στο χώρο εγκατάστασης τοποθετείται πινα¬ 
κίδα με τον τίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει α- 
ποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν υ¬ 
πάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στουςχώ- 
ρους, καθώς και στην προστασία των οργάνων και εγκα¬ 
ταστάσεων του εργαστηρίου από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επίτων οργάνων αυτών εκπαίδευση 
και εξουσιοδότηση από το διευθυντή αυτού. Κινητά όρ¬ 
γανα και σκεύη, τα οποία παραδίδονται για τη διεξαγωγή 
εργασιών, επιστρέφονται, μετά τη χρησιμοποίησή τους, 
στην κατάσταση που είχαν παραδοθεί. 

5. Στην περίπτωση που είναι δυνατή κατά τις ισχύουσες 
διατάξεις η πρόσληψη επιστημόνων σε τομείς των διδα¬ 
κτικών και ερευνητικών δραστηριοτήτων του εργαστηρί¬ 
ου, η πρόσληψη διενεργείται κατόπιν εισηγήσεως του δι¬ 
ευθυντή στα αρμόδια όργανα του τμήματος σύμφωνα με 
τις διατάξεις του άρθρου 18 του ν. 1268/1982 και του άρ¬ 
θρου 5 του Π.Δ. 407/1980 «Περί του Κυρίου Διδακτικού 
Προσωπικού κ.λ.π. του Πανεπιστημίου και του Πολυτε¬ 
χνείου Κρήτης» (ΑΊ12). 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 4 παρ. 
3 του π.δ. 159/1984 (Ά 53). 

δ. Τις πιστώσεις που διατίθενται από το Παιδαγωγκό 
Τμήμα Προσχολικής Εκπαίδευσης του Πανεπιστημίου 
Θεσσαλίας με τη διαδικασία του άρθρου 4 παρ. 1ε του ν. 
2083/1992 (Ά 159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Θεσσαλίαςγιατους 
σκοπούς του εργαστηρίου. 

Άρθρο 7 

Τηρούμενα βιβλία 

Γιατις ανάγκες του εργαστηρίου τηρούνται τα ακόλου¬ 
θα βιβλία και στοιχεία : βαθμολόγιο φοιτητών, βιβλίο πε¬ 
ριουσιακών στοιχείων, φάκελος οικονομικών στοιχείων 
κάθε έτους, κατάλογος επιστημονικών βιβλίων, περιοδι¬ 


κών και οργάνων, αρχείο ερευνητικών προγραμμάτων, βι¬ 
βλίο μεταβολών προσωπικού, πρωτόκολλο διακίνησης 
αλληλογραφίας. 

Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 10 Απριλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ Δ. ΕΥΘΥΜΙΟΥ 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 90 

(4) 

Ίδρυση Εργαστηρίου Μοριακής Βιολογίας Φυτών στο 
Τμήμα Γεωπονίας Φυτικής και Ζωικής Παραγωγής της 
Σχολής Τεχνολογικών Επιστημών του Πανεπιστημίου 
Θεσσαλίας και καθορισμός του εσωτερικού του κα¬ 
νονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. Των άρθρων 50 παρ. 1 και 7 παρ. 5 του Ν. 1268/1982 
«Δομή και λειτουργία των Ανωτάτων Εκπαιδευτικών Ιδρυ¬ 
μάτων» (Α' 87) όπως η τελευταία αυτή διάταξη τροποποι¬ 
ήθηκε με το άρθρο 48 παρ. 2 του Ν. 1404/1983 «Δομή και 
λειτουργία των Τεχνολογικών Εκπαιδευτικών Ιδρυμάτων» 
(Α' 173), 

2. Του άρθρου 4 παρ. 1 εδ. γτου ν. 2083/1992, «Εκσυγ¬ 
χρονισμός της Ανωτάτης Εκπαίδευσης» (Α'159), 

3. Του άρθρου 29Ατου Ν. 1558/1985 όπως αυτό προ- 
σετέθη με το άρθρο 27 του Ν. 2081/1992 «Κυβέρνηση και 
Κυβερνητικά όργανα» (Α' 154) και τροποποιήθηκε με το 
άρθρο 1 παρ. 2ατου Ν. 2469/1997 «Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις» (Α' 38), 

4. Του άρθρου 22 παρ. 3 του Ν. 2362/1995 «Περί δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (Ά247), 

5. Τις διατάξεις του άρθρου 1 περ. ιιτου Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α' 48), 

6. Της αρ. 1039386/441/Α0006/21.4.2000 Απόφασης 
του Πρωθυπουργού και του Υπουργού Οικονομικών «Α¬ 
νάθεση αρμοδιοτήτων στους Υφυπουργούς Οικονομι¬ 
κών» (Β'571) 

7. Τη γνώμη της Γ ενικής Συνέλευσης του Τ μήματος Γε¬ 
ωπονίας Φυτικής και Ζωικής Παραγωγής (συνεδρίαση: 
3/20.10.1999) 

8. Το γεγονός ότι από την εφαρμογή των διατάξεωντου 
παρόντος διατάγματος προκαλείται ετήσια δαπάνη ύ¬ 
ψους 1.000.000 δρχ. για τα λειτουργικά έξοδα του ιδρυο- 
μένου εργαστηρίου, η οποία για το τρέχον έτος περιορί¬ 
ζεται στο ποσό των 500.000 δρχ. και θα βαρύνει τον προ- 

ϋπολογισμό του Πανεπιστημίου Θεσσαλίας (ΚΑΕ 4121) 
του οποίου οι εγγεγραμμένες πιστώσεις επαρκούν. Κατά 
την επόμενη πενταετία μέρος της ανωτέρω δαπάνης ανα¬ 
μένεται να εξοικονομηθεί από ίδιους πόρους του εργα¬ 
στηρίου κατά τα προβλεπόμενα στο άρθρο 6 του παρό¬ 
ντος διατάγματος χωρίς αύξηση της κρατικής επιχορή¬ 
γησης προς το Πανεπιστήμιο Θεσσαλίας κατά δε το 
υπόλοιπο μέρος της, η εν λόγω δαπάνη, θα καλύπτεται α¬ 
πό τις πιστώσεις που θα εγγράφονται στον ανωτέρω Προ- 
ϋπολογισμό. 

9.Την αριθμ. 462/2000 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και Θρησκευμάτων και του Υφυπουργού Οικονομι¬ 
κών, αποφασίζουμε: 

Άρθρο 1 

Ίδρυση 

Ιδρύεται στο Τμήμα Γεωπονίας Φυτικής και Ζωικής Πα¬ 
ραγωγής της Σχολής Τεχνολογικών Επιστημών του Πα¬ 
νεπιστημίου Θεσσαλίας Εργαστήριο Μοριακής Βιολο¬ 
γίας Φυτών το οποίο καλύπτει διδακτικές και ερευνητικές 
ανάγκες στο γνωστικό αντικείμενο της Μοριακής Βιολο¬ 
γίας και ειδικότερα σε θέματα ανάλυσης της δομής των 
γονιδίων και πρωτεϊνών, δημιουργία νέων γονιδίων με α- 
νασυνδυασμό γενετικού υλικού, ανάλυση του μηχανι¬ 
σμού γονιδιακής έκφρασης, ανάπτυξη μεθόδων απομό¬ 
νωσης και διαχωρισμού νεουκλεϊνικών οξέων και πρωτεϊ¬ 
νών, ανάπτυξη μεθόδων εισαγωγής γονιδίων σε κύτταρα 
και δημιουργίας διαγονιδιακών οργανισμών, και ανάπτυ¬ 
ξη μεθόδων παραγωγής φυτικών προϊόντων οικονομικού 
ενδιαφέροντος. 

Άρθρο 2 
Αποστολή 

Το εργαστήριο έχει ως αποστολή: 

1 .Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Γ εωπονίας Φυτικής και Ζωικής Παραγωγής καθώς και 
άλλων τμημάτων του Πανεπιστημίου Θεσσαλίας, σε θέ¬ 
ματα που εμπίπτουν στα αντικείμενα δραστηριότητας του 
εργαστηρίου όπως αυτά προσδιορίζονται στο άρθρο 1 
του παρόντος. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες κατά τα προβλεπό¬ 
μενα στο Π.Δ. 159/1984 «Προϋποθέσεις παροχής υπηρε¬ 
σιών από τα Πανεπιστημιακά εργαστήρια σε ιδιώτες και 
κάθε νομικής μορφής οργανισμούς» (Α' 53). 

Άρθρο 3 
Προσωπικό 

Το εργαστήριο στελεχώνεται από μέλη του Διδακτικού 
Ερευνητικού Προσωπικού (Δ.Ε.Π.) του Τμήματος Γεωπο¬ 
νίας Φυτικής και Ζωικής Παραγωγής που το γνωστικό α¬ 
ντικείμενο της θέσης που κατέχουν εμπίπτει στα διδακτι¬ 


κά και ερευνητικά ενδιαφέροντα του εργαστηρίου, από 
μέλη του Ειδικού Τεχνικού Εργαστηριακού Προσωπικού 
(Ε.Τ.Ε.Π.) καθώς και από μέλη του λοιπού επιστημονικού 
προσωπικού και του διοικητικού προσωπικού που τοπο¬ 
θετούνται στο εργαστήριο με τη διαδικασία των άρθρων 
4παρ. 1 (δ)του Ν. 2083/1992 (ΑΊ59) και 13παρ. 3βτου ν. 
2817/2000 « Εκπαίδευση των ατόμων με ειδικές εκπαι¬ 
δευτικές ανάγκες και άλλες διατάξεις» (Α' 78) αντίστοιχα. 

Άρθρο 4 

Διοίκηση-Αρμοδιότητες 

1. Το εργαστήριο διευθύνεται από μέλος του Διδακτικού 
Ερευνητικού Προσωπικού (Δ.Ε.Π.) του Τμήματος Γεωπο¬ 
νίας Φυτικής και Ζωικής Παραγωγής του Πανεπιστημίου 
Θεσσαλίας που ορίζεται με τη διαδικασία που ορίζουν οι 
διατάξεις του άρθρου 28παρ. 22του Ν. 2083/1992 (Α' 159). 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχια- 
κού-μεταπτυχιακού) και ερευνητικού έργου του εργαστη¬ 
ρίου, η κατάρτιση και υποβολή στη Γ ενική Συνέλευση του 
Τμήματος του ετήσιου προγράμματος λειτουργίας του 
εργαστηρίου και η μέριμνα για την τήρησή του, η μέριμνα 
για τη στελέχωση, την οικονομική διαχείριση και την κατα¬ 
νομή των χώρων του εργαστηρίου, η εισήγηση στη Γενική 
Συνέλευση του Τμήματος για τον ορισμό των υπευθύνων 
για τα αναλώσιμα υλικά και τον κινητό εξοπλισμό και η υ¬ 
πογραφή κάθε εγγράφου που διακινεί το εργαστήριο. 

Άρθρο 5 

Εγκατάσταση-λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου 
Θεσσαλίας και σε χώρους που παραχωρούνται σ’ αυτό 
για την εγκατάσταση των οργάνων και του λοιπού τεχνι¬ 
κού εξοπλισμού που είναι αναγκαίος για τη διενέργεια 
των εργαστηριακών ασκήσεων και των ερευνητικών προ¬ 
γραμμάτων. Στο χώρο εγκατάστασης τοποθετείται πινα¬ 
κίδα με τον τίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει α- 
ποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν υ¬ 
πάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στουςχώ- 
ρους, καθώς και στην προστασία των οργάνων και εγκα¬ 
ταστάσεων του εργαστηρίου από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επί των οργάνων αυτών εκπαίδευση 
και εξουσιοδότηση από το διευθυντή αυτού. Κινητά όρ¬ 
γανα και σκεύη, τα οποία παραδίδονται για τη διεξαγωγή 
εργασιών, επιστρέφονται, μετά τη χρησιμοποίησή τους, 
στην κατάσταση που είχαν παραδοθεί. 

5. Στην περίπτωση που είναι δυνατή κατά τις ισχύουσες 
διατάξεις η πρόσληψη επιστημόνων σε τομείς των διδα¬ 
κτικών και ερευνητικών δραστηριοτήτων του εργαστηρί¬ 
ου, η πρόσληψη διενεργείται κατόπιν εισηγήσεως του δι- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


1661 


ευθυντή στα αρμόδια όργανα του τμήματος σύμφωνα με 
τις διατάξεις του άρθρου 18 του ν. 1268/1982 και του άρ¬ 
θρου 5 του Π.Δ. 407/1980 «Περί του Κυρίου Διδακτικού 
Προσωπικού κ.λ.π. του Πανεπιστημίου και του Πολυτε¬ 
χνείου Κρήτης» (ΑΊ12). 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 4 παρ. 
3 του π.δ. 159/1984 (Ά 53). 

δ. Τις πιστώσεις που διατίθενται από το Τμήμα Γεωπο¬ 
νίας Φυτικής και Ζωικής Παραγωγής του Πανεπιστημίου 
Θεσσαλίας με τη διαδικασία του άρθρου 4 παρ. 1ε του ν. 
2083/1992 (Ά 159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Θεσσαλίας για 
τους σκοπούς του εργαστηρίου. 

Άρθρο 7 

Τηρούμενα βιβλία 

Γιατις ανάγκες του εργαστηρίου τηρούνται τα ακόλου¬ 
θα βιβλία και στοιχεία : βαθμολόγιο φοιτητών, βιβλίο πε¬ 
ριουσιακών στοιχείων, φάκελος οικονομικών στοιχείων 
κάθε έτους, κατάλογος επιστημονικών βιβλίων, περιοδι¬ 
κών και οργάνων, αρχείο ερευνητικών προγραμμάτων, βι¬ 
βλίο μεταβολών προσωπικού, πρωτόκολλο διακίνησης 
αλληλογραφίας. 

Με εισήγηση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 10 Απριλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ Δ. ΕΥΘΥΜΙΟΥ 

Τροποποίηση Π.Δ. 124/1994 «Πλήρωση θέσεων δικηγό¬ 
ρων των Τ.Ε.Ι. Αθήνας και Θεσσαλονίκης». 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2παρ. 9του Ν. 2188/1994 
«Ρύθμιση θεμάτων διοίκησης της εκπαίδευσης και άλλες 


διατάξεις» (Α’ 18). 

2. Τις διατάξεις του άρθρου 29 Ατού Ν. 1558/1985, ό¬ 
πως αυτό προστέθηκε με το άρθρο 27 του Ν. 2081/1992 
(Α’ 154) όπως αυτές αντικαταστάθηκαν με τις διατάξεις 
της παρ. 2α του άρθρου 1 του Ν. 2469/1997 (ΦΕΚ Α’ /38). 

3. Την αριθμ. 5088/97 απόφαση του Συμβουλίου της Ε¬ 
πικράτειας και τις 400, 523/1998 γνωμοδοτήσεις αυτού. 

4. Την αριθμ. 44/2001 γνωμοδότηση του Ε’ Τμήματος 
του Συμβουλίου της Επικράτειας, μετά από πρόταση του 
Υπουργού Εθνικής Παιδείας και Θρησκευμάτων. 

5. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του προϋπολογισμού του 
Υπουργείου Εθνικής Παιδείας και Θρησκευμάτων, απο¬ 
φασίζουμε: 

Άρθρο Μόνο 

1. Το άρθρο 1 του Π. Δ. 124/1994τροποποιείται ως ακο¬ 
λούθως: «Για την πλήρωση των θέσεων δικηγόρων στο 
ΤΕΙ Αθήνας και Θεσσαλονίκης, που προβλέπονται από το 
άρθρο 2 παρ. 9 του Ν. 2188/1994, απαιτείται κατά το χρό¬ 
νο υποβολής της αίτησης που προβλέπεται στο άρθρο 2 
του παρόντος, οι ενδιαφερόμενοι να έχουν τα ακόλουθα 
προσόντα: α) να είναι δικηγόροι στον Άρειο Πάγο ή το Ε- 
φετείο, μέλη του Δικηγορικού Συλλόγου Αθηνών ή Πει¬ 
ραιώς για τη θέση στο ΤΕΙ Αθήνας ή του Δικηγορικού Συλ¬ 
λόγου Θεσσαλονίκης για τη θέση στο ΤΕΙ Θεσσαλονίκης 
και β) να μην υπηρετούν μονίμως ή με σύμβαση αορίστου 
χρόνου και με οποιαδήποτε ιδιότητα σε θέση του δημοσί¬ 
ου ή νομικών προσώπων δημοσίου δικαίου. Θεωρούνται 
ότι έχουν επιπλέον προσόντα εάν έχουν ειδικώς ασχολη¬ 
θεί με την εκπαιδευτική νομοθεσία και, κατά προτίμηση, 
ειδικότερα με τη νομοθεσία των Τ.Ε.Ι, και εάν έχουν συγ¬ 
γραφική δράση σχετική με τη νομοθεσία των Τ.Ε.Ι.» 

2. Το πρώτο εδάφιο της παραγράφου 2 του άρθρου 2 
του Π. Δ. 124 /1994 αντικαθίσταται ως ακολούθως: «Η 
πλήρωση των θέσεων γίνεται με αιτιολογημένη απόφαση, 
από τον Υπουργό Εθνικής Παιδείας και Θρησκευμάτων, 
μεταξύ των υποψηφίων που έχουν τα νόμιμα προσόντα 
και ύστερα από εισήγηση τριμελούς επιτροπής, η οποία 
απαρτίζεται από το νομικό σύμβουλο του Υπουργείου Ε¬ 
θνικής Παιδείας και Θρησκευμάτων, ως πρόεδρο και δύο 
παρέδρους ή δικαστικούς αντιπροσώπους του Νομικού 
Συμβουλίου του Κράτους που υπηρετούν στην Νομική Υ¬ 
πηρεσία του Υπουργείου Εθνικής Παιδείας και Θρησκευ¬ 
μάτων. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 9 Απριλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 

Ίδρυση Ενορίας του Ιερού Ναού Αγίου Νεκταρίου της Ιε¬ 
ρός Μητροπόλεως Γορτύνης και Αρκαδίας στο Χάρα¬ 
κα Μονοφατσίου, του Δήμου Αστερουσίων Ν. Ηρα¬ 
κλείου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρ. 36 παρ. 2 του Ν. 590/77 «Πε¬ 
ρί του Καταστατικού Χάρτου της Εκκλησίας της Ελλά¬ 
δος» (Α’ 146) σε συνδυασμό με τις διατάξεις των άρθρ. 2 
και 3 του 8/79 Κανονισμού της Ιεράς Συνόδου της Εκκλη¬ 
σίας της Ελλάδος «Περί Ιερών Ναών και “, Ενοριών» (Α 
1/1980) 

2) Το αρθ. 29 Α’του Ν. 1558/1985 (Α’ 137), το οποίο προ- 
σετέθη με το άρθρο 27 του Ν. 2081 /1992 (Α’ 154), και τρο¬ 
ποποιήθηκε μετο άρθρ. 1 παρ. 2ατου Ν. 2469/1997 (Α’ 38). 

3) Την υπ’ αριθμ. 5/9/30.10.2000 σύμφωνη γνώμη του 
Μητροπολιτικού Συμβουλίου της Ιεράς Μητροπόλεως 
Γ ορτύνης και Αρκαδίας. 

4) Την αρ. 36/2000 γνωμοδότηση του Δημοτικού Συμ¬ 
βουλίου του Δήμου Αστερουσίων Ν. Ηρακλείου. 


5) Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολο¬ 
γισμού ή του Προϋπολογισμού Ν. Π.Δ.Δ. 

6) Την 81/2001 γνωμοδότηση του Συμβουλίου της Επι¬ 
κράτειας με πρόταση του Υπουργού Εθνικής Παιδείας και 
Θρησκευμάτων, αποφασίζουμε: 

Άρθρο 1 

Ιδρύεται Ενορία, του Ιερού Ναού Αγίου Νεκταρίου της 
Ιεράς Μητροπόλεως Γ ορτύνης και Αρκαδίας στο Χάρακα 
Μονοφατσίου, του Δήμου Αστερουσίων Ν. Ηρακλείου. 

Άρθρο 2 

Η ισχύς του παρόντος άρχεται από της δημοσιεύσεως 
του στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 4 Απριλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




